ROMÂNIA

JUDEŢUL HARGHITA

CONSILIUL LOCAL MUNICIPAL

MIERCUREA–CIUC

HOTĂRÂREA Nr. 246/04.08.2017
privind: acordarea unui ajutor financiar pentru achiziționarea unui sistem de încălzire și apă caldă alternativ sistemului centralizat de termoficare și aprobarea condițiilor de acordare a ajutorului financiar

Consiliul Local al Municipiului Miercurea Ciuc, întrunit în ședința extraordinară din data de 04.08.2017.


Având în vedere:


 Expunerea de motive şi Raportul de specialitate nr. 8724/19.05.2017


 Raportul de specialitate al biroului publice de asistenţă socială nr. 70310/2017 privind acordarea unui ajutor financiar pentru achiziţionarea unui sistem de încălzire şi apă caldă alternativ sistemului centralizat de termoficare şi aprobarea condiţiilor de acordare a ajutorului financiar,

Având în vedere dispozițiile art. 28, alin. (2) și alin. (5) din Legea nr. 416/2001 privind venitul minim garantat, cu modificările și completările ulterioare;


Având în vedere dispozițiile art. 41 și art. 43 din Normele Metodologice de aplicare a prevederilor Legii nr. 416/2001 privind venitul minim garantat, aprobate prin HG nr. 50/2011, cu modificările și completările ulterioare;



Având în vedere Hotărârea nr 155/2017 privind aprobarea  propunerilor tehnice pentru reducerea pierderilor pe  sistem  de  distribuție  și  transport al  energiei termice  în  Miercurea  Ciuc


În contextul prevederilor art. 7 din Legea nr. 52/2003 privind transparenţa decizională în administraţia publică, cu completările ulterioare, înregistrat la nr. 35/2017 în Registrul special pentru evidenţa anunţurilor referitoare la elaborarea unor proiecte de acte normative şi la şedinţele publice ale Consiliului Local, şi care a făcut obiectul afişării la Primărie, în spaţiul accesibil publicului şi publicării pe pagina de internet la adresa: www. Miercureaciuc.ro;


Având în vedere dispozițiile art. 45, alin. (1), art. 36 alin. (1), alin. (2) lit. „d”, alin. (6) Ut. „a”, pct. 14 din Legea administrației publice locale nr. 215/2001, republicată, cu modificările și completările ulterioare;

H O T Â R Ă Ș T E

Art.1. Se aprobă acordarea unui ajutor financiar din bugetul local în valoare de 3.000 lei pentru achiziționarea unui sistem de încălzire și apă caldă alternativ sistemului centralizat de termoficare, familiilor și persoanelor singure branșate în sezonul rece 2016-2017, care urmează să fie debranșate pe baza celor prevăzute în HCL 155/2017 privind aprobarea  propunerilor tehnice pentru reducerea pierderilor pe  sistem  de  distribuție  și  transport al  energiei termice  în  Miercurea  Ciuc.
Art.2. Se aprobă Condițiile de acordare a ajutorului financiar prevăzut la art. 1, conform anexei 1, care face parte integrantă din prezenta hotărâre.

Art.3. Cu aducerea la îndeplinire a prevederilor prezentei hotărâri se însărcinează Biroul public de asistenţă socială din cadrul aparatului de specialitate al primarului municipiului Miercurea-Ciuc.
      Art.4. Prezenta hotărâre se comunică: 

a) Instituției Prefectului Județului Harghita:

b) Viceprimarului Szőke Domokos;

c) Primarului municipiului Ráduly Róbert Kálmán;

d) Serviciul Social
e) Va fi adusă la cunoștința locuitorilor municipiului Miercurea Ciuc, prin mass-media și prin afișare la sediul Primăriei Municipiului Miercurea Ciuc;

	        

                 Preşedintele şedinţei
                    ORBÁN ZSOLT
	 

Contrasemnează pentru legalitate – Secretarul  municipiului
 WOHLFART RUDOLF


ROMÂNIA                                                                                Anexa 1 la Hotărârea nr. 254/2017
JUDEŢUL HARGHITA

MIERCUREA–CIUC
CONDIȚII

de acordare a unui ajutor financiar pentru achiziționarea unui sistem de încălzire și

apă caldă alternativ sistemului centralizat de termoficare, familiilor și persoanelor

singure branșate care urmează să se debranșeze de la sistemul centralizat de

termoficare

I. Situația deosebită pentru acordarea ajutorului financiar

La nivelul Municipiului Miercurea Ciuc există aproximativ 2650 de familii ale căror locuințe au rămas branșate la sistemul centralizat de termoficare.

Societatea Goscom SA are delegată gestiunea serviciului de producere, transport, distribuție și furnizare de energie termică în sistem centralizat în municipiul Miercurea Ciuc. Având în vedere că pe baza HCL 155/2017 privind aprobarea  propunerilor tehnice pentru reducerea pierderilor pe  sistem  de  distribuție  și  transport al  energiei termice  în  Miercurea  Ciuc, 159 familii rămân fără încălzire în sistem centralizat.

Această situație impune luarea unor măsuri de protecție a populației vulnerabile într-un termen cât mai scurt posibil, pentru a se realiza toate măsurile administrative premergătoare sezonului rece 1 noiembrie 2017-31 martie 2018.

II. Criteriul social general.

Ajutorul financiar pentru achiziționarea unui sistem de încălzire și apă caldă alternativ sistemului centralizat de termoficare se acordă familiilor/persoanelor singure debranșate de la sistemul centralizat de termoficare după data de 01.04.2017 pe baza prevederilor HCL 155/2017
Valoarea ajutorului financiar este de 3.000 lei pentru achiziționarea unui sistem de încălzire și apă caldă alternativ pentru încălzirea locuinței, inclusiv accesorii necesare funcționării sistemului de încălzire.

III. Categorii de beneficiari.

Familiile/persoanele singure care au utilizat pentru încălzirea locuinței energie termică furnizată în sistem centralizat în sezonul rece 2016 - 2017 și care s-au debranșat după data de 01.04.2017 de la sistemul centralizat de termoficare sau care urmează să se debranșeze.

IV. Criteriile de eligibilitate.

Persoanelor care pot beneficia de ajutor financiar pentru achiziționarea unui sistem de încălzire și apă caldă alternativ sistemului centralizat de termoficare, debranșate de la sistemul centralizat de  termoficare după data de 01.04.2017 pe baza aprobarea  propunerilor tehnice pentru reducerea pierderilor pe  sistem  de  distribuție  și  transport al  energiei termice  în  Miercurea  Ciuc: Sunt persoane fizice cu domiciliul/reședința pe raza Municipiului Miercurea Ciuc;

Are calitatea de proprietar/coproprietar sau a înstrăinat apartamentul/locuința de domiciliu pentru care se solicită sprijinul financiar, cu păstrarea dreptului de uzufruct/ habitație viagera;

Este legal împuternicit, prin procură notarială specială, de către proprietarul/ beneficiarul dreptului de uzufruct viager/habitație viageră și solicită sprijinul pentru încălzirea locuinței în numele său;

Nu înregistrează obligații de plată restante la bugetul local (taxe, impozite, amenzi, orice sume datorate), întreținere, utilități (apă, gunoi etc.);

Au folosit pentru încălzirea locuinței în sezonul rece 2016-2017 energie termică în sistem centralizat, este branșat la data de 01.04.2017, iar debranșarea să se realizeze în urma imposibilității distribuirii de agent termic de către furnizorul de energie termică; 
Condiții privind veniturile: ajutorul financiar se acordă pentru:
1. persoana singură care are un venit net mediu lunar sub 1.450 lei;

2. pentru familia formată din 2 sau mai mulți membri care are un venit net mediu lunar pe membru de familie sub 1.054 lei; 

3. reprezintă cazuri sociale 

V. Lista documentelor necesare acordării ajutorului financiar pentru achiziționarea unui sistem de încălzire și apă caldă alternativ sistemului centralizat de termoficare.

Ajutorul financiar se acordă o singură dată și numai pentru locuința de domiciliu, beneficiarul este familia/persoana singura, iar titularul ajutorului financiar este reprezentantul familiei stabilit în condițiile legii.

Documente necesare:

· Copie act identitate al proprietarului/coproprietarului locuinței de domiciliu și a celorlalți membri ai familiei cu același domiciliu/reședință;
· Copie act de proprietate al imobilului pentru care se solicită sprijinul;
· Adeverință eliberată de asociația de proprietari cu privire la suma datorată cu titlu de întreținere si utilități (apă, gunoi etc.) la data depunerii cererii, cu mențiunea pe propria răspundere, dacă există sau nu restanțe;
· Adeverință eliberată de asociația de proprietari din care reiese faptul că solicitantul este branșat la data de 01.04.2017 la sistemul centralizat de termoficare și numărul de persoane declarate la plata cheltuielilor de întreținere la data depunerii solicitării;
· Adeverințe eliberate de către furnizorii de servicii pentru solicitanții care nu au în cadrul asociației de proprietari o structură de conducere care are calitatea legală de a elibera adeverințele solicitate;
· Declarație taxa de habitat înregistrată la organul fiscal;
· Adeverințe privind veniturile realizate de către titularul solicitării și membrii familiei cu același domiciliu/reședința în luna anterioară depunerii cererii;
· Angajamentul prin care beneficiarul se obligă să prezinte, in termen de 30 de zile de la data acordării ajutorului financiar, documente (facturi, chitanțe etc.) prin care se dovedește faptul că suma încasată a fost cheltuită în scopul în care a fost acordată, iar in termen de 90 de zile de la data acordării ajutorului financiar, procesul verbal de punere in funcțiune a sistemului de încălzire și apă caldă, conform Anexei nr. 2, parte integrantă din hotărâre;
· Factura fiscală sau factura proformă de achiziționare a sistemului de încălzire și apă caldă;

Pentru apartamentele care nu permit montarea unui sistem de încălzire și apă caldă individual din motive tehnice, se vor accepta soluții tehnice care privesc mai multe apartamente, cu îndeplinirea condițiilor de eligibilitate prevăzute la punctul IV din Anexa nr.1 de către fiecare solicitant și decontarea unei cote părți din factura totală fără a depăși cuantumul de 3.000 lei.
VI. Modalitatea de soluționare a cererii pentru acordarea ajutorului financiar.
Dreptul la ajutorul financiar se acordă pe bază de cerere-declarație pe propria răspundere (întocmită si semnata de către reprezentantul familiei) privind componența și veniturile familiei, însoțită de documentele prevăzute la punctul V, certificate cu mențiunea conform cu originalul pentru conformitatea cu originalul.

Cererea - declarație pe propria răspundere pentru acordarea ajutorului financiar, întocmită de reprezentantul familiei, care are domiciliul sau reședința pe raza municipiului Miercurea Ciuc, se înregistrează la Primăria municipiului Miercurea Ciuc - Compartiment Ajutoare pentru încălzire si Serviciul Public de Asistentă Socială din cadrul Direcției de Asistentă Socială.

La depunerea cererii se vor anexa toate actele necesare procesării acesteia, în original sau în copie, după caz.

Verificarea datelor și informațiilor cuprinse în cerere și în documentele prevăzute la punctul V se realizează în termen de maximum 30 zile de la data înregistrării acestora, de către personalul Compartimentului Ajutoare pentru încălzire și Serviciului Public de Asistentă Socială din cadrul Direcției de Asistentă Socială.

Acordarea sau respingerea ajutorului financiar se face prin dispoziție scrisă a primarului în termen de maximum 10 zile de la finalizarea verificării. Dispoziția primarului conține numele și prenumele titularului, cuantumul ajutorului acordat.

Dispoziția de acordare a ajutorului financiar sau de respingere a cererii se comunică titularului cererii în termen de 5 zile de la emiterea acesteia.

VII. Acordarea ajutorului financiar.
Plata ajutorului financiar se realizează în funcție de opțiunea beneficiarului astfel:

· direct beneficiarului pe bază de mandat poștal, în cont curent personal sau în cont de cârd;
sau

· către furnizorul de echipamente, în baza declarației pe proprie răspundere a beneficiarului ajutorului și a facturii proforme;

VIII. Dispoziții finale

Ajutorul financiar este asigurat exclusiv pentru achiziționarea unui sistem de încălzire și apă caldă alternativ sistemului centralizat de termoficare.

Valoarea ajutorului financiar acordat pentru achiziționarea unui sistem de încălzire și apă caldă alternativ sistemului centralizat de termoficare nu va putea depăși contravaloarea sistemului de încălzire achiziționat.

În cazul nerespectării obligațiilor prevăzute în angajamentele menționate, Direcția de Asistență Socială va comunica Serviciului Juridic și Legalitate pentru a proceda de îndată la recuperarea sumelor acordate cu titlu de ajutor financiar prin executare silită în condițiile legii.
	        

                 Preşedintele şedinţei
                    ORBÁN ZSOLT
	 

Contrasemnează pentru legalitate – Secretarul  municipiului
 WOHLFART RUDOLF


CĂTRE: PRIMARUL MUNICIPIULUI MIERCUREA CIUC
CERERE
PRIVIND ACORDAREA UNUI SPRIJIN FINANCIAR PENTRU REALIZAREA INSTALAŢIILOR INTERIOARE DE ÎNCĂLZIRE DIN MUNICIPIUL MIERCUREA CIUC
DOMNULE PRIMAR
Subsemnatul/subsemnata________________________________________________________,

domiciliat/ă în Str.____________________________________, Nr.________ , Bloc_______
,

Sc._______, Etaj_______ , Ap.______, municipiul Miercurea Ciuc, judeţul Harghita, membru al

Asociației de Proprietari/Locatari________________________________________________
,

vă rog să binevoiți a aproba acordarea sprijinului financiar pentru realizarea instalațiilor interioare de încălzire, în conformitate cu prevederile H.C.L.M. Miercurea Ciuc nr._________/2017


Anexez la prezenta următoarele:

· Copie act identitate al proprietarului/coproprietarului locuinței de domiciliu și a celorlalți membri ai familiei cu același domiciliu/reședință;;

· Copie act de proprietate al imobilului pentru care se solicită sprijinul;

· Adeverință eliberată de asociația de proprietari cu privire la suma datorată cu titlu de întreținere si utilități (apă, gunoi etc.) la data depunerii cererii;

· Adeverință eliberată de asociația de proprietari din care reiese faptul că sunt branșat la data de 01.04.2017 la sistemul centralizat de termoficare și numărul de persoane declarate la plata cheltuielilor de întreținere la data depunerii solicitării;

· Adeverințe eliberate de către furnizorii de servicii pentru solicitanții care nu au în cadrul asociației de proprietari o structură de conducere care are calitatea legală de a elibera adeverințele solicitate (dacă este cazul);

· Certificatul de atestare fiscală pentru persoanele fizice privind impozitele, taxele locale si alte venituri ale bugetului local, valabil la data depunerii solicitării;

· Adeverințe privind veniturile realizate de către titularul solicitării și membrii familiei cu același domiciliu/reședința în luna anterioară depunerii cererii;

· Angajamentul prin care beneficiarul se obligă să prezinte, in termen de 30 de zile de la data acordării ajutorului financiar, documente (facturi, chitanțe etc.) prin care se dovedește faptul că suma încasată a fost cheltuită în scopul în care a fost acordată, iar in termen de 90 de zile de la data acordării ajutorului financiar, procesul verbal de punere in funcțiune a sistemului de încălzire și apă caldă, conform Anexei nr. 2, parte integrantă din hotărâre;

· Factura fiscală sau factura proformă de achiziționare a sistemului de încălzire și apă caldă.
Precizez faptul că am luat la cunoștință că sprijinul financiar acordat pentru realizarea instalațiilor interioare de încălzire nu poate depăși suma de 3.000 lei pentru fiecare familie precum și faptul că în situația renunțării la noul sistem de încălzire ori în cazul vânzării apartamentului în termen de 5 ani de la data acordării sprijinului financiar voi returna în totalitate valoarea acordată, cu costurile aferente.
























